จับตา AIE-GGC รูด! เซ่น “กบง.” สั่งใช้ไบโอดีเซล B7 สูตรเดียว 4 เดือน
จับตาราคาหุ้น AIE-GGC รูดหนัก! เซ่น “กบง.” ปรับลดสัดส่วนผสมไบโอดีเซลในน้ำมันดีเซลหมุนเร็วให้มีสัดส่วนผสมเดียว คือ 7% หวั่นกระทบยอดขายไบโอดีเซล
จับตาราคาหุ้น AIE-GGC รูดหนัก! เซ่น “กบง.” ปรับลดสัดส่วนผสมไบโอดีเซลในน้ำมันดีเซลหมุนเร็วให้มีสัดส่วนผสมเดียว คือ 7% หวั่นกระทบยอดขายไบโอดีเซล
24 พ.ย. 2564

ผู้สื่อข่าวรายงานว่า จากกรณี คณะกรรมการบริหารนโยบายพลังงาน (กบง.) มีมติเห็นชอบมาตรการบรรเทาผลกระทบเพิ่มเติมของน้ำมันดีเซลหมุนเร็วที่ปรับตัวสูงขึ้นของกระทรวงพลังงาน โดยมีแนวทางดำเนินการในเดือน ธ.ค.64-มี.ค.65 คือ ปรับลดสัดส่วนผสมไบโอดีเซลในน้ำมันดีเซลหมุนเร็วให้มีสัดส่วนผสมเดียว คือ 7% (บี7) จากเดิมมีการผสมอยู่ 3 สัดส่วน คือ 7% (บี7) 10% (บี10) และ 20% (บี20) พร้อมกันนั้นจะขอให้ผู้ค้าน้ำมันคงค่าการตลาดกลุ่มน้ำมันดีเซลหมุนเร็วไม่เกิน 1.40 บาท/ลิตร โดยคาดว่าจะทำให้ราคาดีเซลคงอยู่ที่ 28 บาท/ลิตร
ทั้งนี้ จึงเป็นที่น่าจับตาในส่วนของราคาหุ้น บริษัท เอไอ เอนเนอร์จี จำกัด (มหาชน) หรือ AIE และ บริษัท โกลบอลกรีนเคมิคอล จำกัด (มหาชน) หรือ GGC ที่คาดว่าจะได้รับปัจจัยลบจากกรณีดังกล่าว เนื่องจากการปรับลดสัดส่วนผสมไบโอดีเซลนั้นอาจจะกระทบกับยอดขายไบโอดีเซล ซึ่งเป็นรายได้หลักของทาง AIE (90% ของรายได้) รวมถึง GGC ด้วยเช่นกัน